Ragnar Lodbrok

Ragnar Lodbrok () IX. mendeko Danimarkako errege bikingoa izan zen. Heroi bikingo nagusietako bat izan zen Ipar Europako Erdi Aroko literaturan, baina gutxi dira oso hari buruz ezagutzen diren egiazko datuak. Hegoaldeko Erromako Inperio Santuaren aurka borrokatu zen, eta batzuen arabera, bikingoek Frantziaren aurka eginiko erasoa gidatu zuen 845. urtean. Bikingo edo normandiar horiek berak bide ziren 844. urtetik aurrera Lapurdiko eta Gipuzkoako kostaldean barrena egungo Euskal Herrian sartu zirenak, eta Iberiar Penintsulan gaurko Portugalgo kostaldetik barneratu zirenak arabiarren aurka borrokatzeko. Kroniken arabera, Northumbriako erregeak Ragnar atxilotu, eta sugez beteriko hobi batera egotzi zuen, hil zedin. Ragnarren elezaharra guztiz zabaldu zen Eskandinavian, Danimarkan eta Islandian, bereziki, eta saxoiar herrietan, eta oihartzun handia utzi zuen antzinako teutoien elezaharretan; tradizio batzuen arabera, Ragnarrekiko lotura zuzena izan zuten Sigfrido eta Brunilda heroi germaniarrek.

 Telebista 
2013an estreinatutako Vikings telesaileko protagonista da.

 Erreferentziak 

Kategoria:IX. mendeko biografiak
Kategoria:Bikingoak
Kategoria:Volsunga saga
Kategoria:Euren existentzia eztabaidan dagoen pertsonak